section_heading: Povijest sastava
paragraph_text: Sastav su 2005. osnovali bubnjar Bill Bumgardner i gitarist Greg Gomer. Nakon par godina i preseljenja u Chicago, pridružuje im se basist i pjevač Charlie Fell te objavljuju EP Period Face. Kasnije im se pridružuje i gitarist Andrew Markuszewski te godine 2009. objavljuju svoj prvi studijski album Spawning the Nephilim u karakterističnom stilu kojeg će kasnije slušatelji i kritičari prozvati "blackened sludgeom". Nakon par turneja, vraćaju se u studio te 2012. izdavačka kuća Candlelight Records objavljuju njihov drugi studijski album Pervertor. Idući album Death Mask s kontroverznim omotom koji je dizajnirao Jef Whitehead iz sastava Leviathan objavljuju 2014. godine. Nakon toga, dolazi do promjena u sastavu, odlaze Charlie Fell i gitarist Ken Sorceron a zamjenjuju ih dvojica članova sastava Indian koji se nedugo prije raspao, basist Will Lindsay i pjevač Dylan O’Toole koji je već gostovao na prethodna dva albuma. S novom postavom, 2016. objavljuju EP NTW, skraćeno od "Nice Teeth Whore". Dana 9. listopada 2016. Bill Bumgardner, bubnjar i jedan od osnivača preminuo je u 35. godini života.<ref>Lordmantis.com Nakon toga sastav prestaje s radom, no ponovno se okupljaju u listopadu 2018., te se vraćaju bivši članovi Fell i Sorceron. Snimaju svoj četvrti studijski album, nazvan Universal Death Church, te je objavljen 2019. godine.